CELEX: C2005/031/51
Language: lv
Date: 2005-02-05 00:00:00
Title: lieta T-450/04: Prasība pret Eiropas Kopienu Komisiju, ko Bouygues SA un Bouygues Télécom iesniedza 2004. gada 9. novembrī

5.2.2005   
            
            
               LV
            
            
               Eiropas Savienības Oficiālais Vēstnesis
            
            
               C 31/27
            
         Prasība pret Eiropas Kopienu Komisiju, ko Bouygues SA un Bouygues Télécom iesniedza 2004. gada 9. novembrī
   (lieta T-450/04)
   (2005/C 31/51)
   tiesvedības valoda - franču
   Eiropas Kopienu Pirmās instances tiesā 2004. gada 9. novembrī izskatīšanai ir iesniegta prasība pret Eiropas Kopienu Komisiju, ko cēla Bouygues SA un Bouygues Télécom, (attiecīgi Parīze un Boulogne Billancourt (Francija)), kuras pārstāv Louis Vogel, Joseph Vogel, François Sureau, Didier Théophile, Bernard Amory un Alexandre Verheyden, avocats.
   Prasītāju prasījumi Pirmās instances tiesai ir šādi:
   
               —
            
            
               atcelt Komisijas 2004. gada 2. augusta Lēmuma Nr. C(2004) 3060 1. pantu;
            
         
               —
            
            
               atcelt minētā lēmuma 2. pantu;
            
         
               —
            
            
               piespriest Eiropas Kopienu Komisijai atlīdzināt izdevumus.
            
         Pamati un galvenie argumenti
   Šī prasība ir vērsta pret 2004. gada 2. augusta Lēmumu Nr. C(2004) 3060, ar kuru Eiropas Komisija uzskatīja, ka akcionāru avanss, ko Francija 2002. gada decembrī piešķīra Groupe France Télécom deviņus miljardus eiro lielas kredītlīnijas veidā ir, saistībā ar kopš 2002. gada jūlija izteiktajiem paziņojumiem, uzskatāms par valsts atbalstu, kas ir nesaderīgs ar kopējo tirgu. Bez tam Komisija nolēma, ka šis atbalsts nav atgūstams.
   Kas attiecas uz secinājumu par atbalsta esamību, prasītājas bez tam attiecīgajam lēmumam pārmet, ka tas atteicās uzskatīt par valsts atbalstu saistības, kas izrietēja no Francijas valdības paziņojumiem, kura no 2002. gada jūlijam līdz oktobrim publiski atbalstīja France Télécom kredītu, lai arī šis uzņēmums, būdams dziļos parādos, uzrādīja milzīgus zaudējumus.
   Savu prasību pamatojumam prasītājas apgalvo, ka:
   
               —
            
            
               Komisija, atsacīdamās atzīt par valsts atbalstu 2002. gada jūlija, septembra un oktobra Francijas valdības paziņojumus, kas tika sniegti individuāli vai kolektīvi, ir kļūdaini piemērojusi Līguma 87. pantu. Atbildētājai būtu bijis jākonstatē, ka minētie paziņojumi radīja France Télécom priekšrocības, kas izkropļoja konkurenci un tirdzniecību starp dalībvalstīm;
            
         
               —
            
            
               apstrīdētā lēmuma pamatojums ir pretrunīgs un nepietiekams. Šajā jautājumā tās precizē, ka pēc tam, kad atbildētāja konstatēja, ka Francijas valdības paziņojumiem piemīt visas valsta atbalsta pazīmes, tā neizdarīja loģisku secinājumu un neatzina minētos paziņojumus par valsts atbalstu.
            
         
               —
            
            
               kas attiecas uz atteikumu likt atbalstu atgūt, ir noticis Regulas Nr. 659/1999, ar ko nosaka sīki izstrādātus noteikumus Līguma 88. panta piemērošanai, 14. panta 1. punkta pārkāpums, kā arī būtisku noteikumu pārkāpums nepietiekamā pamatojuma dēļ. Šajā sakarā prasītājas uzskata, ka Komisija bez grūtībām būtu varējusi noteikt atbalsta apjomu, neaizskarot Francijas tiesības uz aizstāvību, un ka attiecīgā atbalsta atgūšana šajā gadījumā nepārkāptu tiesiskās paļāvības principu.